**Лекция 14 Интернет қауымдастықтар мен коммуникациялық сыни заттардың аспектілері**

Интернет әрдайым өзгерістерге ұшырайды, модернизацияланады. Бұл қолданушыларға ақпарат іздегенде шексіз мүмкіндіктер береді. Өте бай, өте үлкен дерек қорларын кез келген уақытта пайдалануға болады. Бұл дерекқорлар да әрдайым жаңартылып, жетілдіріліп отырады. Осыдан келіп, мынандай заңды сұрақ туындайды: қазіргі уақытта Интернетке кім иелік етеді? Интернеттің ресми иесі немесе бақылауында ұстап отырған ресми қожайыны жоқ. Жеке тұлғалар мен ұйымдар өздері желіде таратып отырған ақпарат үшін жауапты. Бір жағынан қарағанда, интернетте сөз бостандығы бар. Екінші жағынан, қолданушыларын қорғай алмайды.

Интернетте редактордың бақылауы болмағандықтан, оқырман бірден сеніп қалатын жалған ақпарат пен сыбыстар өте көп таралады. Өшпенділік тудыратын сөздер, порнография, зорлық-зомбылық әрекеттерін жасауға шақыратын сөздер де өте көп. Дегенмен, көптеген адамдарға, азшылықтарға және ерекше топ өкілдеріне өз көзқарастарын білдіруге мүмкіндік берілді. Ол бүкіл әлем бойынша адамдарды ортақ қызығушылықтары мен тәжірбиелері бойынша біріктіре алады. Интернеттегі барлық ақпарат арнайы серверлерде сақталады. Серверлерге қолданушылар қосылады, яғни интернеттегі ақпаратты түп тамырымен жойып жіберу мүмкін емес. Интернеттегі ақпаратқа қолжеткізуді қиындатуға да болады.

Интернетті бақылауына алып отырған нақты адам немесе ұйым болмағанымен, интернет әлемінде беделді, маңызды ұйымдар баршылық. Олар: Microsoft, Apple, Facebook және Google. Олардың өз мақсаттары мен міндеттері бар (мысалы, ақша табу,қолданушылар туралы деректер жинау және т.б.). Интернеттің әртүрлі бірнеше аспектісі бар. Мысалы, веб-қауіпсіздік, веб-коммерция, веб-коммуникация, интернет-провайдерлер, бағдарламашылар мен бағдарламалық және аппараттық қамсыздандыруды өндірушілер. Аталған әр аспекті бойынша жетекші компаниялар жұмыс істейді.

**Әлеуметтік медианың ерекшеліктері:**

● Интернет-қауымдастықтар; ● Блогтар;

● Виртуалды ойындар;

● Әлеуметтік желілер;

● Ақпараттың қолжетімділігі;

● Жеке кеңістікті барынша азайту;

● Кеңістіктегі шектеулердің болмауы;

● Жеделдік.

● Бірлесіп контент өндіретін қауымдастықтар;

● Бірлескен жобалар; ● Геоәлеуметтік сервистер; 1999 год 2001 год 2003 год 2004 год 2004 год 2005 год 2006 год 2009 год Дәстүрлі медиа жүргізетін әлеуметтік парақшалар да адамдар үшін маңызды. Себебі, қазір адамдар медиа-басылымның сайтына кіріп емес, ақпаратты әлеуметтік желілер арқылы алуға үйренген. Егер ақпарат ұнаса, достарымен онлайн бөлісуі мүмкін. Осылайша, дәстүрлі медиа үшін әлеуметтік желілер ақпарат таратуың маңызды жолдарының біріне айналды. Әлеуметтік желілерде пайдаланған оңай, тез әрі тегін. Профайл ашу үшін немесе контент жүктеу үшін, достармен сөйлесу үшін арнайы қабілеттің, білімнің қажеті жоқ. Әлеуметтік медиада ортақ қызығушылықтары бар адамдарды іздеген оңай.

Кәсіби журналист емес адамдар кез келген уақытта өздерінің бастап өткендерін баяндап, өздерін қызықтырған мәселерді көпшіліктің талқысына сала алады. Сонымен қатар, қарапайым адамдарға қоғам өміріне белсене араласуға мүмкіндік береді. Адамдар онлайн пікір қалдыра алады, сілтемесімен бөлісе алады, сұрақтар қоя алады. Қатерлер. Адамдар өздеріне қатысты ақпаратты кез келген пайдаланушы үшін қолжетімді кеңістікке өз еріктерімен жариялайды. Демек, ақпаратты кез келген адам пайдалана алады.

Сондықтан, қандай ақпаратты көпшіліктің назарына ұсынуға болады, қайсы дербес ақпарат, осыны анықтап алу керек. Мысалы, ақпаратты бөтен адамдардың көрмегенін қаласаңыз, баптаулардан өзгертуге болады. Кейбір жұмыс берушілер жұмысқа тұруға ниет білдірген үміткерлердің әлеуметтік желілердегі парақшаларын қарайды. Олардың онлайн кеңістікте имиджін қалай қалыптастырғанын көреді. Әлеуметтік желілерден келер қауіп те жоқ емес.

Мысалы, шет елге демалысқа кетіп бара жатқаныңыз туралы жазба қалдырдыңыз делік. Ал, егер, ұрылар сіздің үйіңізді бақылап жүрген болса ше? Онда олар сіздің әлеуметтік желілердегі парақшаларыңызды да қарап жүруі мүмкін.

Анонимді ақпаратты ашып алу да оңай. Онлайн аңду, фейк аккаунттар, хакерлерге көптеген жаңа мүмкіндіктер бар. Желіде жарияланған кез келген ақпаратқа сіздің келісіміңізсіз-ақ қол жеткізуге болады. Яғни, көпшіліктің назарынан жасырған ақпарат бір-ақ сәтте таралып кетуі мүмкін. Сондықтан, «жариялау» батырмасын баспай тұрып тағы да бір рет ойланыңыз. Көптеген әлеуметтік желілерде қауіпсіздік баптаулары бар. Мысалы, жазбаны көретін адамдар санын шектеу және т.б. Сонымен қатар, кейбір қолданушыларды блоктап тастауға да болады. Құпиясөздің сенімді, қауіпсіз екеніне көз жеткізіңіз. Ол кемі сегіз символдан тұруы керек, яғни әріп, сан, белгі аралас болғаны дұрыс. Дербес деректеріңіз ұрланбасын десеңіз, бұл ақпаратты да жасырын сақтаңыз.